FIFA Rossiyada o‘tadigan Jahon chempionati uchun millionlab dollar turadigan chiptalarni sotmoqda

Rossiyada o‘tadigan 2018-yilgi futbol bo‘yicha Jahon chempionati o‘yinlarining eng qimmatbaho chiptalari sotuvga chiqarildi. Bu haqda TJournal xabar bermoqda.

Chiptalarning bir qismi paket o‘laroq, Moskva va Sankt-Peterburgdagi 19 ta uchrashuvdagi eng yaxshi o‘rinlarni o‘z ichiga olgan holda sotilmoqda. Eng qimmatbaho paket narxi 2,8 million dollarni tashkil etdi. 1,4 million, 1,8 million, 1,9 million va 2,1 million dollar turadigan paketlar sotib bo‘lindi.

VIP-chiptalarning eng arzonlari 850 dollarga sotilmoqda. Ular, bitta uchrashuvga tashrifdan tashqari, mehmonxona xizmati, ovqatlanish, esdalik sovg‘asi, teletranslyatsiya va parkovkani o‘z ichiga oladi.